Какво да видим в Канада - Хоби БГ
Какво да видим в Канада
Ниагарски водопад и природата наоколо очароват всеки, който се е озовал на това невероятно място. Ниагара се намира близо до град Торонто, на границата със САЩ. Водопадът е най-големият в Северна Америка.
Национален парк Банф е най-старият в Канада. Той се намира на запад от град Калгари в Скалистите планини и обхваща 6,641 кв. км планини, ледници и ледени полета, които образуват очарователен пейзаж. В парка също така има гъсти борови гори и многобройни места за къмпинг. В град Банф, разположен във вътрешността на националния парк, има хотели, където можете да прекарате една незабравима почивка.
Работно време: Паркът е отворен целогодишно.
Цени: възрастни - 6.12 €, деца - 5.18 €, семейно посещение - 12.25 €
Национален парк Джаспър е разположен в провинция Алберта, в Скалистите планини. В него има множество езера, водопади и ледници. Мястото е обитавано от диви животни като елени, мечки и лосове. Паркът е много популярен сред туристите, а от град Джаспър можете да се запишете на организирани екскурзии, на които ще видите планината Едит Кавел, Пирамидалното езеро, връх Робсън, най-високият връх в Скалистите планини и много други, спиращи дъха гледки.
Национален парк Уотъртън Лейкс
Национален парк Уотъртън Лейкс е разположен е югозападната провинция Алберта, на границата със САЩ, на територия от 505 кв. км. В него могат да се видят различни екологични райони, които представляват прекрасен пейзаж. Езерото Уотъртън е най-дълбокото езеро в района на Скалистите планини.
Цени: възрастни - 4.80 €, деца - 2.40 €, семейно посещение - 12.25 €
Национален парк Остров Принц Едуард
Дюни, плажове, скали, гори и заливът Сейнт Лорънс формират пейзажа на Национален парк Остров Принц Едуард. На това място има голямо разнообразие от растения и екзотични животни.